Benazir Bhutto
Store norske leksikon,Historie,Verdens historie og samtidshistorie,Asia,Pakistans historie,Pakistans samtidshistorie
Benazir Bhutto var en pakistansk politiker som var statsminister i Pakistan fra 1988 til 1990 og fra 1993 til 1997. Bhutto ble den første kvinnelige regjeringssjef i et muslimsk land.
I 2007 ble hun drept under et valgmøte, da en selvmordsbomber sprengte seg selv i luften.Benazir Bhutto var datter av Zulfikar Ali Bhutto og gift med Asif Ali Zardari. Politisk karriere Bhutto utdannet seg ved University of Oxford. I 1982 overtok hun ledelsen av Pakistan People's Party etter moren, Begum Nusrat Bhutto, som hadde ledet partiet etter farens død. Bhutto satt i husarrest fra mars 1981 til januar 1984, da hun fikk dra i eksil til Europa.I 1986 vendte Bhutto tilbake til Pakistan og var i perioden 1988–1990 Pakistans statsminister, den første kvinnelige regjeringssjef i noe muslimsk land. I 1990 ble hun avsatt av president Ghulam Ishaq Khan for angivelig korrupsjon og maktmisbruk. Bhutto var opposisjonsleder i årene 1990–1993, før hun vant valget høsten 1993. Hun var statsminister til 1997, da hun igjen ble avsatt av presidenten, nå Farooq Leghari, som også anklaget henne for korrupsjon. Hun ble satt i husarrest, men klarte å rømme til utlandet.I 1999 ble hun og ektemannen Ali Zardari dømt til fem års fengsel og høye bøter for korrupsjon. Dommen ble i 2001 opphevet av høyesterett, som beordret saken gjenopptatt. I 2003 ble hun av en sveitsisk domstol dømt til seks måneders fengsel og inndragning av 11 millioner dollar fra sveitsiske bankkonti til fordel for den pakistanske stat. Bhuttos hjemkomst og død Bhutto levde frivillig i utlandet (London og Dubai) fra 1999 til høsten 2007, da hun reiste hjem til Pakistan og startet en ny politisk kampanje foran parlamentsvalgene i 2008. Da hun kom hjem i oktober 2007, ble feiringen av hjemkomsten ødelagt av Pakistans verste terroraksjon. Mer enn 130 mennesker omkom da flere bomber gikk av under hennes planlagte triumfferd gjennom Karachi. Bhutto slapp så vidt unna, uskadd.Under et nytt valgmøte i romjulen 2007 ble Bhutto drept. En selvmordsbomber sprengte seg selv i luften, angivelig etter først å ha løsnet skudd med automatvåpen. Bhutto ble dødelig såret og brakt til sykehus, men livet stod ikke til å redde.Bhutto utgav selvbiografien Daughter of the East i 1988. Les mer i Store norske leksikon Pakistans historie